
Nolikuma 5. pielikums

LĪGUMA PROJEKTS
Līguma nr.____________________

Sabiedrība ar ierobežotu atbildību „AUCES KOMUNĀLIE PAKALPOJUMI”, reģ. Nr. 45103000574, juridiskā adrese: Miera iela 29, Auce, Dobeles novads, LV-3708, (turpmāk tekstā – Pircējs) kā Sabiedrisko pakalpojumu sniedzējs, kuru uz sabiedrības statūtu pamata pārstāv valdes prieksšēdētāja Līga Lokmane, no vienas puses, un
__________, reģ. Nr. ____________, juridiskā adrese: ___________________(turpmāk tekstā — Pārdevējs), kuru uz statūtu pamata pārstāv _________, no otras puses, (turpmāk tekstā katra atsevišķi saukta Puse un abas kopā sauktas Puses) pamatojoties uz Pircēja rīkotā iepirkuma „Šķeldas piegāde SIA “AUCES KOMUNĀLIE PAKALPOJUMI” siltumenerģijas ražošanas nodrošināšanai”, identifikācijas Nr. AKP 2026/9, rezultātiem, noslēdz šo līgumu un vienojas par turpmāk minēto: 

1. LĪGUMA PRIEKŠMETS
1.1. Pārdevējs apņemas šajā līgumā noteiktajā kārtībā pārdot un piegādāt un nodot Pircējam kurināmo šķeldu (turpmāk – Prece), bet Pircējs apņemas pieņemt un apmaksāt atbilstoši šī līguma noteikumiem, Tehniskajai specifikācijai (1.pielikums) un Pretendenta tehniskajam un finanšu piedāvājumam (2.pielikums).
1.2. Precei visā līguma darbības laikā jāatbilst Tehniskajā specifikācijā noteiktajām kvalitātes prasībām.
1.3. Līguma izpilde ietver Preces piegādi, izkraušanu Pircēja norādītajā vietā, visu nepieciešamo noformēšanu un citas darbības, kas nepieciešamas pienācīgai līguma izpildei.
1.4. Pircējam ir tiesības samazināt vai palielināt plānoto piegādes apjomu līdz 20 % no sākotnēji paredzētā apjoma, nemainot vienības cenu un citus līguma noteikumus.
1.5. Pircējam nav pienākuma iegādāties visu plānoto šķeldas daudzumu, ja faktiskā siltumenerģijas ražošana ir mazāka par plānoto meteoroloģisko apstākļu, patērētāju pieprasījuma vai citu objektīvu apstākļu dēļ. Šādā gadījumā Pārdevējam nav tiesību pieprasīt zaudējumu atlīdzību vai citu kompensāciju.

2. PRECES KVALITĀTE, APJOMS UN CENA
2.1. Piegādātajai Precei pilnībā jāatbilst Tehniskajā specifikācijā noteiktajiem kvalitātes rādītājiem, tai skaitā prasībām par mitrumu, pelnu saturu, frakciju, piemaisījumu daudzumu un citiem kvalitātes parametriem.
2.2. Pārdevējs garantē, ka piegādātā Prece:
2.2.1. ir piemērota izmantošanai Pircēja katlu mājas bez papildu apstrādes;
2.2.2. nesatur akmeņus, metāla priekšmetus, plastmasu, stiklu, sadzīves atkritumus, zemi, ledu vai sniegu vai citus svešķermeņus;
2.2.3. neradīs kaitējumu Pircēja iekārtām vai siltumenerģijas ražošanas procesam.
2.3. Ja Prece tiek ievesta Latvijas Republikā no citas valsts, Pārdevējs nodrošina visu normatīvajos aktos noteikto prasību izpildi, tostarp 15.09.2020. Ministru kabineta  noteikumi Nr. 576 «Prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts» noteiktās prasības un nosacījumi. 
2.4. Pircējam ir tiesības jebkurā brīdī līguma izpildes laikā veikt piegādātās Preces kvalitātes pārbaudi, tai skaitā: 
2.4.1. vizuālo apskati;
2.4.2. foto un video fiksāciju;
2.4.3. mitruma noteikšanu;
2.4.4. pelnu satura analīzi;
2.4.5. laboratoriskās pārbaudes.
Pārdevējam nav tiesību iebilst pret šādu pārbaužu veikšanu.
2.5. Ja tiek konstatēta neatbilstība kvalitātes prasībām, Pircējam ir tiesības:
2.5.1. atteikties pieņemt kravu;
2.5.2. pieprasīt nekavējoties aizvest neatbilstošo Preci;
2.5.3. piemērot līgumsodu;
2.5.4. prasīt visu zaudējumu atlīdzību.
2.6. Pārdevējam 24 stundu laikā pēc Pircēja rakstiska paziņojuma saņemšanas ir pienākums uz sava rēķina aizvest nekvalitatīvo Preci un aizstāt to ar līguma prasībām atbilstošu Preci.
2.7. Ja Pārdevējs 24 stundu laikā nenodrošina atbilstošas Preces piegādi, Pircējam ir tiesības iegādāties Preci no cita piegādātāja bez iepriekšējas Pārdevēja piekrišanas. Visas cenu starpību un ar to saistītās izmaksas sedz Pārdevējs.
2.8. Preces cena, kas noteikta Pircēja rīkotā iepirkuma rezultātā saskaņā ar 2.pielikumu Pārdevēja tehnisko un finanšu piedāvājumu ir _____ EUR/MWh saražotās siltumenerģijas (bez PVN). 
2.9. Līgumā noteiktā cena ir nemainīga visā līguma darbības laikā un attiecas arī uz papildu apjomu, kas tiek piegādāts saskaņā ar līguma noteikumiem.

3. PRECES SAŅEMŠANA UN NODOŠANA
3.1. Preces piegādes tiek veiktas saskaņā ar Tehniskajā specifikācijā norādītajiem attiecīgā kalendāra mēneša plānotajiem siltumenerģijas ražošanas (MWh) apjomiem. Prece tiek piegādāta atsevišķās kravās, kuru piegādes laikus un apjomus Puses savstarpēji saskaņo telefoniski vai elektroniskā pasta veidā. Pārdevējs nodrošina Preces piegādes tādā apjomā un regularitātē, lai nepārtraukti nodrošinātu Pircēja siltumavota darbību atbilstoši nepieciešamajai siltuma slodzei.
3.2. Preces piegādes un saņemšanas vieta ir Pircēja siltumavota teritorija, kas norādīta Tehniskajā specifikācijā. Pārdevējs nodrošina Preces piegādi un izkraušanu Pircēja norādītajā vietā ar saviem spēkiem un uz sava rēķina. 
3.3. Preces izkraušanu Pircēja šķeldas uzglabāšanas vietās nodrošina Pārdevējs ar saviem spēkiem un līdzekļiem, ievērojot Pircēja pilnvaroto pārstāvju norādījumus. Veicot Preces izkraušanu, Pārdevēja personālam ir pienākums ievērot ceļu satiksmes noteikumus, ugunsdrošības, darba aizsardzības un citus darba drošības prasību regulējošos normatīvos aktus, kā arī nodrošināt saudzīgu attieksmi pret Pircēja mantu. Pārdevējs ir atbildīgs par to, lai Preces piegādes un izkraušanas laikā netiktu bojāti vai piegružoti laukumi, pievadceļi un cita Pircēja infrastruktūra.
3.4. Par Preces saņemšanas brīdi tiek uzskatīts brīdis, kad abu pušu pilnvarotās personas paraksta attiecīgu preču pavadzīmi - rēķinu.
3.5. Preces saņemšana atbilstoši tās daudzumam un kvalitātei tiek veikta Pircēja un Pārdevēja pilnvaroto pārstāvju klātbūtnē atbilstoši preču (transporta) pavadzīmei - rēķinam.

4. MAKSĀJUMU KĀRTĪBA
4.1. Norēķinu/atskaites periods ir viens kalendārais mēnesis.
4.2. Samaksu par Preces piegādēm Pircējs veic EUR par 1 saražoto MWh pēc katla, kura cenu aprēķina pēc formulas: 
C𝑒𝑛𝑎 = 𝑀𝑊ℎ 𝑐𝑒𝑛𝑎 𝑥 𝑆𝑎𝑟𝑎ž𝑜𝑡ā 𝑠𝑖𝑙𝑡𝑢𝑚𝑒𝑛𝑒𝑟ģ𝑖𝑗𝑎 (mēnesī)
4.3. Saražotais siltumenerģijas daudzums tiek noteikts:
4.3.1. ar Pircējam piederošiem, verificētiem siltumenerģijas skaitītājiem; 
4.3.2. par līguma 4.1.punktā noteikto norēķinu/atskaites periodu konkrētajā kalendāra mēnesī; 
4.3.3. nākamajā dienā pēc norēķinu/atskaites perioda plkst. 9:00, nolasot tieši skaitītāju rādījumus vai izmantojot Pircēja distances datu nolasīšanas sistēmas datus, un to dokumentējot.
4.4. Norēķini tiek veikti pamatojoties uz Pušu parakstītu aktu par kurināmā piegādi un Pārdevēja izrakstītu rēķinu.
4.5. Nākamajā darba dienā pēc norēķinu perioda tiek sastādīts Akts par kurināmā piegādi, kuru apstiprina Pircēja un Pārdevēja pilnvarotie pārstāvji.
4.6. Aktā par kurināmā piegādi norāda:
4.6.1.  norēķinu/atskaites periodā saražotās siltumenerģijas daudzums, norādot sākuma un beigu skaitītāju rādījumus; 
4.6.2.  norēķinu/atskaites periodā, saskaņā ar pavadzīmēm, atvestā kurināmā daudzumu m³;
4.6.3. norēķinu/atskaites periodā fiksētā atvestā kurināmā neatbilstības (saskaņā ar Tehniskās specifikācijas punktiem) un nosakot cenu atsevišķai katrai kravai piemērojot korekcijas koeficientu – 0.9;
4.6.4. neatbilstības tiek fiksētas ar aktu un tehniskiem līdzekļiem (foto, video, atzinums u.c.), kas pēc iespējas tiek pievienoti aktam;
4.6.5. iepriekšējā atskaites periodā fiksētā atvestā kurināmā pelnu satura neatbilstības (pelnu saturs pārsniedz 5%) un, nosakot cenu, piemērojot korekcijas koeficientu, kuru nosaka pēc formulas.
4.7. Ņemot vērā iepriekšējā periodā noteikto cenu, tiek noteikta cenas korekcija par pārsniegto pelnu saturu iepriekšējam periodam.
4.8. Aktam tiek pievienoti dokumenti, kuros tiek pamatoti aktā norādītie dati.
4.9. Pamatojoties uz Aktā par kurināmā piegādi norādītajiem datiem, Pārdevējs Pircējam izraksta un iesniedz apmaksai rēķinu. 
4.10. Saskaņā ar Pārdevēja iesniegto rēķinu par faktiski piegādāto Preci attiecīgajā periodā, Pircējs veic pārskaitījumu Pārdevējam uz rēķinā norādīto bankas kontu. Apmaksa notiek par norēķinu periodā piegādāto preci 7 (septiņu) darbdienu laikā pēc kopsavilkuma rēķina saņemšanas. 
4.11. Gadījumā, ja nav iespējams noteikt saražotā siltumenerģijas daudzumu atbilstoši šī līguma 4.3.punktā noteiktajai kārtībai, tad Preces cena tiek noteikta un samaksa tiek veikta par faktiski piegādāto kurināmā daudzumu m3, un cena tiek noteikta kā iepriekšējā atskaites periodā noteiktā vidējā m³ cena. 
4.12. Ja Pircējam ir pamatotas pretenzijas par piegādātās Preces kvalitāti vai daudzumu, Pircējam ir tiesības aizturēt samaksu tikai par to rēķina daļu, kas attiecas uz strīdīgo piegādi, līdz strīda atrisināšanai, ja Puses nevienojas citādi.
4.13. Pircējam ir tiesības bez atsevišķas Pārdevēja piekrišanas ieturēt no maksājumiem līgumsodu, zaudējumus, izdevumus par aizvietojošā kurināmā iegādi un citas pamatotas prasības pret Pārdevēju.

5. PUŠU ATBILDĪBA
5.1. Ja Pircējs nesamaksā par saņemtām Precēm šī līguma punktā 4.9. noteiktajā termiņā, Pircējs maksā Pārdevējam par saņemtās Preces nesavlaicīgu apmaksu - līgumsodu 0,2 % apmērā par katru kavējuma dienu no laikā nepārskaitītās summas. Līgumsoda summa līguma ietvaros nevar pārsniegt 10% no kopējās līgumcenas. 
5.2. [bookmark: _GoBack]Ja Pārdevējs nepiegādā Preci līgumā noteiktajā termiņā vai apjomā, Pārdevējs maksā Pircējam līgumsodu 0,5 % apmērā no nepiegādātās vai neatbilstošās Preces vērtības par katru konstatēto pārkāpumu. Līgumsods neatbrīvo Pārdevēju no pienākuma atlīdzināt Pircējam zaudējumus daļā, kuru nesedz samaksātais līgumsods. Aprēķinā tiek piemērots iekārtu lietderības koeficients 82 % šķeldai.
5.3. Ja tiek konstatēts, ka Pārdevēja piegādātā Prece neatbilst šajā līgumā vai Tehniskajā specifikācijā noteiktajām kvalitātes prasībām, Pircējam ir tiesības piemērot Pārdevējam līgumsodu 5% apmērā no attiecīgās piegādes vērtības, bet ne mazāk kā 250, 00 EUR par katru neatbilstošu piegādi.
5.4. Ja Pārdevējs līguma darbības laikā piegādājis trīs vai vairāk kvalitātes prasībām neatbilstošas Preces kravas, tas uzskatāms par būtisku līguma pārkāpumu un Pircējam ir tiesības nekavējoties vienpusēji izbeigt līgumu, par to rakstveidā paziņojot Pārdevējam. 
5.5. Līgumsoda samaksa neatbrīvo Puses vienu pret otru par nodarīto zaudējumu atlīdzināšanu un saistību izpildi. 
5.6. Pārdevējs sedz visus Pircēja zaudējumus un remonta izmaksas, ja šķeldā esošo piemaisījumu dēļ ir bojātas Pircēja katlumājas iekārtas un cita tehnoloģiskā infrastruktūra. 
5.7. Ja Pārdevēja piegādātās šķeldas dēļ tiek apturēta siltumenerģijas ražošana vai tiek samazināta katlu jauda, Pārdevējs atlīdzina visus zaudējumus, tostarp Civillikumā paredzētajos gadījumos – negūto peļņu.
5.8. Ja pelnu saturā jonizējošais starojums pārsniedz normatīvajos aktos noteikto pieļaujamo limitu, tad šo pelnu kravu izved un utilizē Pārdevējs uz sava rēķina nākamo 24 (divdesmit četru) stundu laikā kopš fakta konstatēšanas un paziņošanas Pārdevējam brīža.
5.9. Ja Pārdevējs nenovērš pārkāpumu 48 stundu laikā pēc rakstiska brīdinājuma saņemšanas, Pircējam ir tiesības organizēt nepieciešamos darbus uz Pārdevēja rēķina.
5.10. Par siltumenerģijas skaitītāju savlaicīgu verifikāciju atbildīgs Pircējs. 
5.11. Pārdevējs nav tiesīgs bez rakstiskas saskaņošanas ar Pircēju veikt Pārdevēja piedāvājumā iepirkumā norādīto apakšuzņēmēju nomaiņu un iesaistīt citus vai papildu apakšuzņēmējus līguma izpildē.

6. NEPĀRVARAMI, ĀRKĀRTĒJA RAKSTURA APSTĀKĻI
6.1. Gadījumā, ja veicot piegādes tiks atklāti Pusēm agrāk nezināmi objektīvi (cēloņi) iemesli, kas padara neiespējamu piegāžu izpildi kādā daļā vai visā pilnībā, Pārdevēja pienākums ir nekavējoties rakstiski informēt Pircēju un iesniegt Pircējam šos apstākļus pamatojošus pierādījumus.
6.2. Puses neatbild par jebkuras savas saistības neizpildīšanu, ja tiks pierādīts, ka tā bija tāda šķēršļa radīta, kuru puse nespēj kontrolēt, no puses saprātīgi nevarēja gaidīt šī šķēršļa ņemšanu vērā, līgumu slēdzot, vai izvairīšanos no šī šķēršļa, vai šķēršļa, vai tā seku pārvarēšanu, šķērslis nav puses vai tās kontrolē esošas personas rīcības dēļ. 
6.3. Ja izceļas Force Majeure situācija, Puse, kura nevar izpildīt savas līgumiskās saistības, nekavējoties, bet ne vēlāk kā 3 (trīs) darbdienu laikā, rakstiski paziņo otrai Pusei par šādiem apstākļiem, to cēloņiem un paredzamo ilgumu, kā arī pievieno paziņojumam attiecīgi pieļaujamus, attiecināmus un ticamus pierādījumus. Ja Puses nav vienojušies savādāk, tad abas Puses turpina pildīt savas saistības saskaņā ar vienošanos tādā apmērā, kādā to nav ierobežojuši Force Majeure apstākļi.
6.4. Par nepārvaramu varu nav uzskatāmi Pārdevēja finanšu grūtības, kurināmā cenu pieaugums, transportlīdzekļu trūkums, apakšuzņēmēju saistību neizpilde, darbinieku trūkums, tirgus cenu svārstības.

7. LĪGUMA STĀŠANĀS SPĒKĀ
7.1. Līgums stājas spēkā no 2026.gada 1.oktobra un ir spēkā līdz 2027.gada 30.septembrim. 
7.2. Pusēm vienojoties, šis līgums var tikt grozīts vai papildināts nolūkā uzlabot piegāžu izpildi, sastādot papildu vienošanos, kas pēc tās parakstīšanas kļūs par neatņemamu šī līguma sastāvdaļu. 
7.3. Pircējam ir tiesības vienpusēji lauzt šo Līgumu, ja Pārdevējs nepilda ar šo līgumu noteiktās saistības, kā arī gadījumos, kad: 
7.3.1. Pārdevējs pieļauj būtisku šī līguma pārkāpumu, tajā skaitā piegādā Preci ar būtiskiem trūkumiem, kas nepieļauj normālu plānotu siltumavota darbību izmantojot šķeldu; 
7.3.2. pasludināts Pārdevēja maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai Pārdevējs tiek likvidēts; 
7.3.3. ja līgumu nav iespējams izpildīt tādēļ, ka līguma izpildes laikā attiecībā uz Pārdevēju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.4.  Pārdevējam ir tiesības vienpusēji lauzt šo līgumu, ja Pircējs neveic samaksu par piegādēm, kā tas noteikts līgumā un samaksas kavējums pārsniedz 30 dienas. 

8. CITI NOTEIKUMI
8.1. Visas pušu pretenzijas un domstarpības, kas saistītas ar doto līgumu, jārisina pārrunu ceļā, savstarpēji vienojoties. Gadījumā, ja puses nevienojas, lieta tiek nodota tiesā un tiek atrisināta saskaņā ar Latvijas Republikas normatīvajiem aktiem.
8.2. Puses savstarpēji apstrādā otras puses un pārstāvju fizisko personu datus. Pēc šī līguma izpildes pieļaujama tikai to un tāda datu apstrāde, kuru nosaka normatīvie akti. Pārdevējs apliecina, ka ir informēts, ka Pircējs kurināmā piegādes vietā veic videonovērošanu, kuras mērķis ir noziedzīgu nodarījumu novēršanas vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības aizsardzība un šādai datu apstrādei nav nepieciešama fizisko personu piekrišana. 
8.3. Pārdevējs nedrīkst nodot savas tiesības un pienākumus trešajām personām bez iepriekšējas rakstiskas Pircēja piekrišanas.
8.4. Elektroniski nosūtīts paziņojums uzskatāms par saņemtu nākamajā darbdienā pēc nosūtīšanas.
8.5. Puses apņemas ievērot konfidencialitāti attiecībā un informāciju, kas publiski nav pieejama un iegūta līguma izpildes laikā.
8.6. Līgums sagatavots elektroniska dokumenta veidā un parakstīts ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā elektroniskā laika zīmoga datums. 
8.7. Pušu pilnvarotie pārstāvji:
8.7.1. no Pārdevēja puses ___________________, mob. tel. _________________;
8.7.2. no Pircēja puses ________, mob. tel. _________. 
8.8.  Līgumam ir šādi pielikumi, kas ir neatņemamas līguma sastāvdaļas: 
8.8.1. Tehniskā specifikācija; 
8.8.2. Finanšu piedāvājums.

9. PUŠU REKVIZĪTI

PIRCĒJS					     PĀRDEVĒJS
	SIA “AUCES KOMUNĀLIE PAKALPOJUMI”
Reģistrācijas nr. 45103000574
Miera iela 29, Auce, LV-3708
AS SEB banka, Kods UNLALV2X
Konta Nr.L13UNLA0006000500402
E-pasts: info@aucesnami.lv
Tālrunis: 27003922

